Wäred de Röömerzitt isch s Piet vom hüttige Förstatum Liachtastää romanisiert wore. S Romanische isch im 13. Joorhundert nodisnoo vo Feldkierch her vom Tütsche, und zwor vomene alemannische Tielekt verdrängt wore und s werd agnoo, ass um 1300 d Sproochgrenze südlich vo Balzers glegen isch. Om die Zitt ume hend sich au Walser i de Gmäind Trisabäärg niderloo und hend de Walserdialekt mitgnoo. S romanische Substrat isch no im ganze Piet voralem i Orts- und Flurnäme düttli erchennbar.